Մարինա Քիմ

Մարինա Եվգենևնա Քիմ (, ), ռուս հաղորդավարուհի, լրագրող, դերասանուհի։

Կենսագրություն 
Մարինա Քիմը ծնվել է 1983 թվականի օգոստոսի 11-ին, Լենինգրադում։ Նրա հայրը ռուս կորեացի է, ով մեծացել է Կաբարդինո-Բալկարիայում, մայրը ռուս է, մեծացել է Մերձբալթիկայում։ Քիմն ունի ավագ եղբայր։ Մանկության տարիներին նա սիրում էր խորեոգրաֆիան, 16 տարեկանից աշխատել է որպես մոդել, նկարահանվել է երաժշտական ​​տեսահոլովակներում։

Դպրոցն ավարտելուց հետո ընդունվել է Սանկտ Պետերբուրգի պետական համալսարանի Միջազգային հարաբերությունների ֆակուլտետ (մասնագիտություն՝ «ռեգիոնագետ, Եվրոպական հետազոտությունների մասնագետ»), որտեղ սովորել է երկու կուրս։ 19 տարեկանում տեղափոխվել է Մոսկվա, սովորել է Մոսկվայի միջազգային հարաբերությունների պետական ինստիտուտում, ստացել հյուսիսամերիկյան հետազոտությունների մասնագետի դիպլոմ։ Դիպլոմային աշխատանք՝ «ԱՄՆ տնտեսության աճի գործոնները Բիլ Քլինթոնի նախագահության շրջանում»։ Պրակտիկան անցել Է Դաշնության խորհրդի միջազգային գործերի կոմիտեում և Ռուսաստանի գիտությունների ակադեմիայի Ամերիկայի Միացյալ Նահանգների և Կանադայի ինստիտուտում։ Ավարտել է ռադիոյի և հեռուստատեսության աշխատակիցների որակավորման բարձրացման ինստիտուտում հեռուստահաղորդավարների դասընթացները։ Մոսկվայի միջազգային հարաբերությունների պետական ինստիտուտի հինգերորդ կուրսում հեռուստատեսային կարիերա է սկսել։

2004 թվականին դարձել է «ՌԲԿ» գործնական ալիքով «Ռինկի» ծրագրի հաղորդավարը, որտեղ մասնագիտացել է ասիական ֆոնդային ինդեքսների վերլուծության մեջ։

2007 թվականին սկսել է աշխատել «Ռոսիա» հեռուստաալիքի «Վեստի» հաղորդաշարում։ 2008 թվականի սեպտեմբերից վարել է «Վեստի»-ի 20:00-ի երեկոյան թողարկումները Էռնեստ Մացկյավիչյուսի հետ համատեղ։

2012 թվականից սկսել է նույն հեռուստահաղորդման ցերեկային թողարկումները վարել Ալեքսանդր Գոլուբևի հետ համատեղ։ Միևնույն ժամանակ պատրաստում էր մի շարք զեկույցներ և հարցազրույցներ «Վեստի», «Վեստի շաբաթ», «Վեստի ամիս» ծրագրերի համար։

2012 թվականին Քիմը մասնակցել է «Պարեր աստղերի հետ» ծրագրի յոթերորդ եթերաշրջանին, որտեղ գործընկեր Ալեքսանդր Լիտվինենկոյի հետ զբաղեցրել է երկրորդ տեղը։ 2013 թվականի գարնանը եղել է «Մեծ պարեր, մեծ սցենարով» ժամանցային ծրագրի հաղորդավարը։

2013 թվականի նոյեմբերի 24-ից մինչև 2014 թվականի մարտի 16-ը ոչ երկար ժամանակ վարել է հեղինակային տեղեկատվական-վերլուծական «Շաբաթը քաղաքում» ծրագիրը Մոսկվայի իրադարձությունների մասին։

2014 թվականի սեպտեմբերին տեղափոխվել է «Առաջին ալիք», և դարձել է «Բարի լույս» ժամանցային ծրագրի հաղորդավարը»։

2015 թվականին նա Սերգեյ Բաբաևի հետ Կարմիր հրապարակում ուղիղ եթերով մեկնաբանել է մայիսյան օրերին տեղի ունեցած ցույցերը «Առաջին ալիք»-ի համար։

2017 թվականի օգոստոսին «Բարի լույս» ծրագրի համար Հյուսիսային Կորեայում կյանքի մասին մի շարք կարճ ռեպորտաժներ է նկարահանել, որտեղ պատմվում էր նրա բնակչության համեմատաբար վատ կյանքի մասին։ 2018 թվականի հունվարին աշխատել է Դավոսի տնտեսական համաժողովում, որպես «Առաջին ալիքի» տեղեկատվական ծրագրերի թղթակից, նույն տարվա մարտին աշխատել է նախագահական ընտրություններում ձայների հաշվարկի ժամանակ։

2018 թվականի սեպտեմբերի 3-ից «Առաջին ալիքի» «Մեծ խաղ» թոք-շոուի մոդերատորն է։

2018 թվականի դեկտեմբերի 20-ին մասնակցել է Վլադիմիր Պուտինի ամենամյա մամուլի ասուլիսին։

Ֆիլմագրություն 
2006 թվականին Ալեքսեյ Չադովի հետ նկարահանվել է ֆրանսիացի ռեժիսորի «Սերկո» գեղարվեստական ֆիլմում։

2013 թվականին հանդիսացել է «Ռոսիա-24» ալիքի համար նկարահանված «Նեպարադի Փհենյան» վավերագրական ֆիլմի  հեղինակը։

2015 թվականին հանդես է եկել համահեղինակ և համասեփականատեր Սերգեյ Բրիլևի «Փհենյան-Սեուլ։ Եվ ավելին…» վավերագրական ֆիլմում։

Անձնական կյանք 
Ամուսնացած չէ։ Ունի երկու դուստր՝ Բրիան (ծնված․ 2014 թվականին) և Դարինը (ծնված․ 2016 թվականի հուլիսի 2-ին)։

Ծանոթագրություններ

Արտաքին հղումներ 
 Телеведущая Марина Ким: «Я открываю модные тенденции заново» 
 Телеведущая Марина Ким исследует ночную Москву и преимущества дресс-кода casual. 

Ռուս հաղորդավարներ
Ռուս դերասանուհիներ
Կին լրագրողներ
Ռուս լրագրողներ
Մոսկվայի միջազգային հարաբերությունների պետական ինստիտուտի շրջանավարտներ
Ռուս կինոդերասանուհիներ
Կին հեռուստալրագրողներ